Sinfonía concertante para violín e viola (Mozart)

A ***Sinfonía concertante para violín, viola e orquestra*** en Mi bemol Maior, K. 364/320d, é unha sinfonía concertante composta por Wolfgang Amadeus Mozart en 1779.

## Historia 
No momento da súa composición en 1779, Mozart estaba a realizar unha viaxe por Europa que incluía Mannheim e París. As complexas dinámicas orquestrais da composición reflicten as cada vez maiores capacidades técnicas da orquestra europea naquel momento e estaba fortemente infuído pola súa visita á orquestra da corte de Mannheim durante a súa viaxe de 1777 a 1779. Mozart estivera experimentando co xénero da sinfonía concertante, e esta obra pode considerarse como o exemplo máis notable deste xénero a medio camiño entre a sinfonía e o concerto.

## Análise musical 
### Instrumentación 
A obra, para violín e viola solistas, require da utilización de:

A parte solista da viola está escrita en Re Maior en lugar de en Mi bemol Maior, e o instrumento é afinado un semitono ascendente (técnica de *scordatura*) para lograr un son máis brillante. Esta técnica é infrecuente cando se interpreta na viola moderna e se emprega principalmente en execucións con instrumentos orixinais.

### Estrutura 
A obra consta de tres movementos:
# *Allegro maestoso*, en compás de compasillo.
# *Andante*, en compás de 3/4, en Dó menor.
# *Presto*, en compás de 2/4.

## Influencia 
Esta sinfonía concertante influíu en moitos arreglistas que empregaron os seus temas. En 1808, foi publicado por Sigmund Anton Steiner un arranxo da obra para o sexteto de corda *Grande Sestetto Concertante*. As seis partes están divididas do mesmo xeito nos seus seis executantes, que se presentan como solistas con acompañamento. A obra ten sido tamén arranxada para violonchelo interpretando a parte da viola.

As dúas frases iniciais de *The Windmills of Your Mind*, unha canción pertencente á banda sonora da película *O caso de Thomas Crown* (1968), tomáronse do inicio do segundo movemento da *Sinfonía concertante*.

A *Sinfonía concertante* é menciona na novela ''Sophie's Choice* (1979) de William Styron, logo de que un estraño abusa de Sophie no metro, escoita a peza na radio, que lle trae recordos da súa infancia en Cracovia e a saca repentinamente da súa depresión.

Empregáronse variacións do segundo movemento para a banda sonora da película *Drowning by Numbers* (1988) de Peter Greenaway, composta por Michael Nyman. Esta música reaparece despois de cada afogamento no guión.

O compositor e contrabaixista estadounidense Edgar Meyer estaba tan interesado nesta obra que en 1995 escribiu un dobre concerto para contrabaixo, violonchelo e orquestra que, aínda que é moi diferente no que respecta ao estilo, presenta unha estrutura moi similar á *Sinfonía concertante* de Mozart.

O movemento *andante* aparece tamén en *Uzak*, unha película do 2002 dirixida por Nuri Bilge Ceylan.

## Notas 
## Véxase tamén 
### Bibliografía 
* Mordden, Ethan: *A Guide To Orchestral Music: A Handbook for Non-Musicians*. Nova York: Oxford University Press, 1980. (Google Libros)
* Smith, Erik: *Notes to Mozart Sinfonia Concertante K.364*. L. P. DECCA, 1964.

### Ligazóns externas 
* *Sinfonía concertante, K. 364/320d* — en *Viola in music* 
* *Grande Sestetto Concertante* — para sexteto de corda sobre a *Sinfonía concertante, K. 364/320d''. Editado por Christopher Hogwood